Ахмет Байтұрсынұлының 150 жылдығына орай ғылыми конференция өтті
DATE: 16:50, 24 Маусым 2022 | GMT +5
TITLE: Ахмет Байтұрсынұлының 150 жылдығына орай ғылыми конференция өтті
URL: https://kaz.inform.kz/news/ahmet-baytursynulynyn-150-zhyldygyna-oray-gylymi-konferenciya-otti_a3948084/
META: DATE: 16:50, 24 Маусым 2022 | GMT +5
TOTAL WORDS: 263
AUTHOR(S):
TEXT: Конференцияда сөз алған Әзербайжан Республикасының Білім министрі Эмин Амруллаев: «Қазақ халқының қоғамдық және мәдени оянуына қызмет еткен көрнекті қоғам қайраткері, ағартушы және лингвист А. Байтұрсынұлының қызметі түркі әлемінің бай мұрасының жарқын үлгісі», - деді. ҚР Ғылым және жоғары білім министрі С. Нұрбек өзінің құттықтау сөзінде: «Тіл білімінің, әдебиеттанудың және оқыту әдістемесінің бастапқы мазмұны Ахмет Байтұрсынұлының еңбектерінде. Оның сол еңбектердегі ғылыми тұжырымдары мен қорытындылары әлі күнге дейін оқыту үдерісінде де, ғылыми бағытта да кеңінен қолданылуда. Қазіргі кезде әліпби түзуде, терминжасамда немесе тіл үйрету үдерісінде біз оның еңбектеріне соқпай кете алмаймыз. Өйткені ол негіздердің негізін жасаған аса көрнекті оқымысты, ағартушы ғалым», - деп атап өтті. Қырғыз Республикасының Білім және ғылым министрі Алмазбек Бейшеналиев өз сөзінде: «А. Байтұрсынұлының мерейтойы бізге тарих алдындағы асыл жауапкершілігімізді, халыққа қызмет етудің қасиетті дәстүрін еске салады», - деді. Конференцияда отандық және шетелдік түркітанушы, ахметтанушы ғалымдар, атап айтқанда, Л. Гумилев атындағы Еуразия ұлттық университетінің ректоры Е. Сыдықов, Назарбаев Университетінің вице-президенті Қ. Даирова, Әзербайжан Республикасы Ұлттық Ғылым академиясы Насими атындағы Тіл білімі институты Түрік тілі бөлімінің меңгерушісі, филология ғылымының докторы Эльчин Ибрахимов, Түрік Республикасы Памуккале университетінің профессоры, доктор Нергиз Бирай, академик Ш. Құрманбайұлы, Түркітану және алтайтану ғылыми-зерттеу институтының директоры Қ. Сартқожаұлы, Л. Гумилев атындағы Еуразия ұлттық университетінің профессоры Б. Әбдуәлиұлы, Л. Гумилев атындағы Еуразия университетінің доценті Қ. Кемеңгер баяндама жасап, ұлт ұстазы, ұлы реформатор, Алаш қозғалысы қайраткерінің ғалымдық қызметіне және ғылыми еңбектеріне жан-жақты тоқталды. Конференция аясында Халықаралық түркі академиясының әзірлеген «Түркістан – түрк елі энциклопедиясы», «Түркі әлемінің тұғырлы тұлғалары», «Ахмет Байтұрсынұлы және Алаш» кітаптарының тұсаукесері өткізілді. Ғылыми конференция Халықаралық Түркі академиясы Ғылыми кеңесінің мүшелері – білім және ғылым салалары министрлерінің отырысы аясында өтті
